12. ΒΑΣΙΛΙΚΟΝ ΔΙΑΤΑΓΜΑ υπ’ αριθ.793 της 14 Νοεμ./6 Δεκ. 1960 (ΦΕΚ. Α΄191) Περί αλιείας δια βολκών. Άρθρον μόνον.-1.Απαγορεύεται η αλιεία δι’ εργαλείων τύπου ‘‘βολκός’’, εφ’ όσον ταύτα είναι κατασκευασμένα εκ δικτύων με οπάς μικροτέρας των 30 χιλιοστομέτρων, κατά πλευράν τετραγώνου, της καταμετρήσεως γενομένης επί βεβρεγμένου δικτύου. 2.Οι ειδικώς δια την αλιείαν εγχέλεων χρησιμοποιούμενοι βολκοί, δύνανται ν’ αποτελούνται εκ δικτύων με οπάς τουλάχιστον 10 χιλιοστομέτρων κατά πλευράν τετραγώνου, μετρουμένας κατά τ’ ανωτέρω. Οι δια τοιούτων βολκών αλιεία επιτρέπεται να ενεργήται μόνον κατά τους μήνας Νοέμβριον, Δεκέμβριον, Ιανουάριον και Φεβρουάριον εκάστου έτους. Η ισχύς του παρόντος άρχεται μετά πάροδον εξαμήνου από της δημοσιεύσεώς του εις την Εφημερίδα της Κυβερνήσεως. Εις τον αυτόν επί της Βιομηχανίας Υπουργόν ανατίθεμεν την δημοσίευσιν και εκτέλεσιν του παρόντος. 